Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Hezbollah viimatises raketirünnakus hukkus üks iisraellanna
ja viga sai veel kaheksa tsiviilisikut.
Sellele järgnesid Iisraeli õhujõudude vastulöögid
terroriobjektide vastu Lõuna-Liibanonis.
Iisraeli sõjakabineti minister Benny Gantz: Liibanoni riik vastutab
kõigi tema territooriumilt lähtuvate rünnakute eest.
IDF-i peastaabi ülem rõhutab,
et Gazas võidu saavutamise tee nõuab rohkem aega.
Pinged näivad eskaleeruvat Iisraeli põhjarindel Liibanoniga.
Iraani käsilane Hezbollah tulistas täna hommikul rea rakette
Safedi linna suunas Põhja-Iisraelis.
Selle tulemusel sai kahjuks surma üks iisraellanna
ja veel kaheksa tsiviilisikut haavata, üks neist on raskes seisundis.
Zivi meditsiinikeskusesse saabus kaheksa haavatud tsiviilisikut.
Enamik neist on suhteliselt kerges ja mõõdukas seisundis.
Otsest ohtu nende eludele ei ole.
Esialgsel läbivaatusel selgus siiski, et üks haavatu sai peavigastusi,
kusjuures šrapnellikillud tungisid tema koljusse.
Toimetasime ta armee õhutranspordiga
neurokirurgiale spetsialiseerunud haiglasse.
Teisi, nagu mainitud, tabasid šrapnellikillud jäsemeisse ja kõhtu.
Siiski pole siinseil haavatuil praegu otsest operatsioonivajadust.
Jätkame nende seisundi jälgimist.
Professor Salman Zarka avaldas lisaks, et alates sellest,
kui islamistlik Hamas sooritas oma jõhkra veresauna Lõuna-Iisraeli vastu,
misjärel Hezbollah alustas eraldi provotseerimata piiriüleseid rünnakuid
Põhja-Iisraeli asulate vastu,
mis algasid enne Iisraeli vastulööki terrorirühmituste vastu Gaza sektoris,
ulatub neis rünnakuis haavata saanud ohvrite arv
kokku peaaegu 170 tsiviilisikuni.
Al 10. oktoobrist oleme olnud valmis päevi kestvateks lahinguteks põhjas.
Siiani oleme ravinud peaaegu 170 haavatut,
kes on saanud viga Hezbollah'lt lähtunud tulest, tankitõrjerakettidest.
Meie tiimid on hästi ette valmistatud ja valmis mis tahes arenguks.
Meeskonnad reageerisid hästi, vaatamata õhuhäiretele,
ja reageerisid täna vajalikul moel.
IDF sooritas täna vastulöögi
Hezbollah' sihtmärkide vastu Lõuna-Liibanonis,
likvideerides mitmeid Hezbollah' terroriagente
ja hävitades mitmeid sõjalisi objekte
Iisraeli piiri lähedal asuvais tsiviilasulais.
Kui vastulöök algas, rõhutas Iisraeli sõjakabineti minister Benny Gantz,
et vaenutegevuse eest vastutavad nii Hezbollah kui ka Liibanoni riik.
IDF on Põhja väejuhatuse kaudu tegutsenud viimased neli kuud
koos kõigi toetavate harudega õhus, maal ja merel, et kaitsta riigi põhjaosa
ja tõrjuda Hezbollah meie piirilt.
Leiame end pidevalt võitlemas riigi põhjaosas.
Täna hommikul kogesime rasket vahejuhtumit,
millele järgneb peagi jõuline reaktsioon.
Oluline on selles küsimuses selgeks teha -
süüdlane, kes vastutab selle tulevahetuse eest Liibanonist,
pole ainult Hezbollah või teised terrorirühmitused,
kes seda korraldavad.
Pigem on see ka Liibanoni valitsus ja Liibanoni riik,
kes lubab seda tulevahetust oma territooriumilt.
Põhjasektoris ja eelkõige Liibanonis pole ühtegi sihtmärki või sõjataristut,
mis poleks meie ulatuses ja mille vastu me ei saaks tegutseda.
Ka tulevikus ja mis tahes võimaliku kokkuleppe alusel
tegeletakse operatiivselt igaühega, kes meid ähvardab
või isegi plaanib meid ähvardada.
Me pole valmis naasma 6. oktoobri reaalsusesse. Ei lõunas ega põhjas.
Väärib märkimist, et paar päeva tagasi
käsitles Iisraeli õhujõudude peastaabiülem kindralmajor
Ronen Bar Hezbollah' vastu peetava täissõja ohtu Liibanonis.
Ta märkis, et kuna Hezbollah tulistas esimese raketi Iisraeli suunas,
muutsid Iisraeli õhujõud võrrandit,
jättes endale tegevusvabaduse kogu Liibanoni õhuruumis.
Põhja piirkonnas lendame nüüd vabalt Liibanoni õhuruumis.
Oleme likvideerinud paljud võimsused,
et muuta Liibanoni taevas lennukeelutsooniks.
Me pole seal lennanud alates 2018. a ja tänu meie operatsioonidele
muutus see reaalsus kaugeks mälestuseks minevikust.
Kavatsen seda säilitada ja jätkata tegutsemist kõikjal,
kus peetakse vajalikuks kogu Lähis-Idas.
See on nii oluline, nii sügav, et pühendame kõik oma ressursid
ja jõupingutused selle tegevusvabaduse säilitamisele.
Hezbollah otsustas astuda võitlusse Iisraeli riigiga.
Ta maksab selle eest jätkuvalt kaotustega oma võimetes.
See tegevus loob meie vägedele hea lähtepunkti
mis tahes sõjastsenaariumi korral põhjas. Kümned lennukid,
mis tegutsevad Lõuna-Liibanoni taevas, on vaid osa meie võimetest.
Hetkel, kui antakse käsk, muutuvad kümned meie lennukid
sadadeks, mis täidavad kõik missioonid Liibanoni õhuruumis
mõne minutiga pärast väljasõitu.
Kindral Bar kinnitas lisaks,
et Hezbollah'ga peetava kõikehõlmava sõja korral
oleks hävingu ulatus palju suurem kui Gazas kogetu pärast seda,
kui Hamas alustas 7. oktoobril Iisraeli vastu mõrvarlikku sõda.
Liibanoni sõja stsenaariumi puhul, nagu küsiti,
ja sellega seoses on tehtud märkusi, tahaksin öelda järgmist:
Sõna "rünnak" ei väljenda seda, mis tegelikkuses tõeliselt juhtub.
Massiivsed ja märkimisväärsed rünnakud
on suunatud korraga sadadesse kohtadesse, sh sügavale sisemaale:
Tüürosesse, Siidonisse, Beiruti ja Beqaa orgu.
Oluline on rõhutada, et Hezbollah' peasekretär Hassan Nasrallah
pidas eile avalikustamata punkrist televiseeritud kõne oma toetajaile,
mille käigus ta kinnitas, et Hezbollah jätkab
oma jultunud vaenutegevust Iisraeli tsiviilelanikkonna vastu.
Kui vaenlane ähvardab, ütleb ta, et see on selleks,
et tuua 100 000 või 200 000 inimest tagasi Põhja-Iisraeli asulaisse.
Võime eskaleerida, võime laiendada lahingut, võime minna sõtta.
Ütlen neile siis: te ei tagasta 100 000 või 200 000 inimest,
vaid peate valmistama varjupaigad, hotellid ja koolid
2 miljonile ümberasustatud inimesele okupeeritud Palestiina põhjaosast.
Ja neile, kes ähvardavad meid eskalatsiooniga, ütlen:
muidugi oleme ratsionaalne, täpne ja distsiplineeritud rahvas,
aga kui teie laiendate sõda, laiendame ka meie.
Teie eskaleerite, meie eskaleerime. Sellega pole mingit probleemi.
Gaza rindel rääkis IDF-i peastaabi ülem kindralleitnant Herzi Halevi
IDF-i edusammudest islamistlike terrorirühmituste likvideerimisel
Gaza sektoris.
Võitlus jätkub erinevates koosseisudes.
Gaza sektori põhjaosas naaseme sinna, kus on terrorism.
Kasutame kohapealt saadud luureandmeid
paljude kinnipeetud terroristide uurimisel
ning tuleme teist ja kolmandat korda teistesse sihtkohtadesse,
tapame uusi vaenlasi
ja hävitame rohkem terroristide infrastruktuuri,
süvendades tõhusalt saavutusi.
Gaza sektori lõunaosas, Khan Yuonises, jõudsime kohtadesse,
kuhu vaenlane ettegi ei kujutanud, et jõuame.
Kõik Hamasi strateegilised varad hävitatakse linnas,
mida peeti organisatsiooni terroripealinnaks.
Oleme seni kõrvaldanud üle 10 000 terroristi,
sh paljud komandörid. See on Hamasi lammutamise tähendus.
Kindral Halevi kinnitas veel,
et kuigi sõjalised saavutused on märkimisväärsed,
on tee Jeruusalemma seatud eesmärkide saavutamiseni
sõjas Hamasi vastu veel pikk.
Nagu varem mainisin,
on sõjalised saavutused märkimisväärsed.
Kuid nende saavutustest sõjasihtide saavutamiseni on veel pikk tee.
Peame tabama kõrgemat juhtkonda, tapma rohkem vaenlase komandöre
ja terroriste, viima elanikud turvaliselt koju tagasi
ja viima kõik röövitud isikud koju.
See on ülim missioon ja meie moraalne kohustus.
Oluline on rõhutada,
et Mossadi direktori David Barnea juhitud Iisraeli delegatsioon
naasis eile õhtul Kairost
pärast Egiptuse, Katari ja Ameerika delegatsioonide vahelisi arutelusid
võimaliku humanitaarpausi
ja pantvangide vabastamise kokkuleppe teemal Hamasiga,
mis ei kandnud olulist vilja. Allikad kinnitasid TV7-le,
et kuigi läbirääkimistel tehti mõningaid edusamme, läbimurret ei saavutatud.
Aitäh, et vaatasite TV7 Iisraeli Uudiseid!
On tähtis esile tuua, et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja sooviksite aidata kulusid kanda, kaaluge annetuse tegemist.
Seda saab teha meie veebilehel www.tv7israelnews.com
Julgustan teid paluma rahu ja päästet Jeruusalemmale ja Iisraelile!
Olen Jonathan Hessen. Õnnistatud õhtut!
Kohtumiseni järgmises saates! Seniks - Shalom Jeruusalemmast!
Tõlge: Monika Jaaguri